
PROTOKOLLĒMUMS

Par nosaukuma piešķiršanu pašvaldības pirmsskolas izglītības iestādei Ūbeļu ielā 18, Ādažos
Ādažu novada pašvaldība īsteno jaunas pirmsskolas izglītības iestādes būvniecības projektu Ūbeļu ielā, Ādažos. Projekta realizācijas gaitā konstatēta nepieciešamība noteikt topošās izglītības iestādes nosaukumu, lai nodrošinātu vienotu identitāti būvniecības, projektēšanas, komunikācijas un turpmākās iestādes dibināšanas procesā.
2024. gada 16. februārī pašvaldība organizēja iedzīvotāju aptauju par topošās pirmsskolas izglītības iestādes nosaukumu: “Ūbelīte”, “Vējupīte”, “Podnieki” un “Cits variants”. Aptaujas rezultātā lielāko iedzīvotāju atbalstu guva nosaukums “Vējupīte”.
Būvprojekta īstenošanas laikā, 2024. gada 11. aprīlī, pasūtītājs informēja projektētāju par nepieciešamību paredzēt uz ēkas fasādes izgaismotu bērnudārza nosaukumu. Vienlaikus tika norādīts, ka aptaujā vislielāko atbalstu ir saņēmis nosaukums “Vējupīte”, un būvprojekta risinājumos paredzēts izmantot šo nosaukumu.
Ņemot vērā iedzīvotāju aptaujas rezultātus, būvniecības projekta virzību un nepieciešamību nodrošināt vienotu iestādes identitāti, ir lietderīgi jau šobrīd konceptuāli atbalstīt pašvaldības topošās pirmsskolas izglītības iestādes nosaukumu “Vējupīte”. Konceptuāls atbalsts nosaukuma piešķiršanai nerada finansiālas saistības pašvaldībai, bet gan nodrošina konsekventu tā izmantošanu būvniecības dokumentācijā, publiskajā komunikācijā un turpmākajos iestādes dibināšanas un reģistrācijas procesos. Iestādes nosaukums vēlāk tiks juridiski nostiprināts ar atsevišķu domes lēmumu par iestādes nodibināšanu.
Pamatojoties uz Pašvaldību likuma 10. panta pirmās daļas 6. punktu un Izglītības likuma 26. pantu, kā arī domes Izglītības, kultūras sporta un sociālās komitejas 05.08.2026. atzinumu, 
atklāti balsojot, ar xx balsīm „par”, „pret” – nav, „atturas” – nav PAŠVALDĪBAS DOME NOLEMJ:
1. Konceptuāli atbalstīt nosaukuma piešķiršanu Ādažu novada pašvaldības pirmsskolas izglītības iestādei Ūbeļu ielā 18 - “Ādažu pirmsskolas izglītības iestāde “Vējupīte””.
2. Šajā lēmumā minēto nosaukumu nostiprināt domes lēmumā par iestādes nodibināšanu.

